1.

Kaikkiin siemennesteen keräysasemalle otettaviin sikaeläimiin sovelletaan seuraavia vaatimuksia: a) eläinten on täytynyt olla karanteenissa karanteenitiloissa ainoastaan sellaisten muiden sorkkaeläinten kanssa, joilla on ollut vähintään sama terveystilanne; b) eläimille on tehty a alakohdassa tarkoitettuihin karanteenitiloihin tuloa edeltävien 30 päivän aikana seuraavat testit negatiivisin tuloksin: i) Brucella abortus-, Brucella melitensis- ja Brucella suis -tartuntaa testaava puskuroitu Brucella-antigeenitesti (rose bengal -testi), kompetitiivinen ELISA-testi tai epäsuora ELISA-testi sileäpesäkkeisiin Brucella-lajeihin kohdistuvien vasta-aineiden havaitsemiseksi. Jos jollakin eläimistä havaitaan serologisissa testeissä sileäpesäkkeisiin Brucella-lajeihin (mukaan lukien Brucella abortus, Brucella melitensis ja Brucella suis) kohdistuvia vasta-aineita, saman pitopaikan eläimiä, joiden tulos on negatiivinen, ei saa ottaa karanteenitiloihin ennen kuin positiivisen tuloksen saaneiden eläinten alkuperäiselle pitopaikalle on vahvistettu Brucella abortus-, Brucella melitensis- ja Brucella suis -tartunnan aiheuttamasta taudista vapaa asema; ii) Aujeszkyn tautiviruksen aiheuttaman tartunnan varalta: — rokottamattomat eläimet: ELISA-testi Aujeszkyn taudin kokovirukseen tai viruksen glykoproteiiniin B (ADV-gB) tai glykoproteiiniin D (ADV-gD) kohdistuvien vasta-aineiden havaitsemiseksi tai seroneutralisaatiotesti; — sellaisella rokotteella rokotetut eläimet, josta on poistettu glykoproteiini E: ELISA-testi Aujeszkyn tautiviruksen glykoproteiiniin E (ADV-gE) kohdistuvien vasta-aineiden havaitsemiseksi. Aujeszkyn tautiviruksen aiheuttaman tartunnan varalta tehtävien serologisten testien on täytettävä delegoidun asetuksen (EU) 2020/688 liitteessä I olevassa 7 osassa vahvistetut vaatimukset; iii) klassisen sikaruton varalta ELISA-testi vasta-aineiden havaitsemiseksi tai seroneutralisaatiotesti, kun on kyse eläimistä, jotka tulevat jäsenvaltiosta tai sen vyöhykkeeltä, jossa tai jolla on ilmoitettu esiintyneen klassista sikaruttoa tai rokotettu tätä tautia vastaan edeltävien 12 kuukauden aikana; iv) sikojen lisääntymishäiriö- ja keuhkotulehdusoireyhtymä -viruksen aiheuttaman tartunnan varalta serologinen testi (immunoperoksidaasitesti (IPMA), immunofluoresenssitesti (IFA) tai ELISA); c) eläimille on tehty seuraavat kokeet näytteistä, jotka on otettu vähintään 21 päivän kuluttua a alakohdassa tarkoitettuihin karanteenitiloihin siirtämisestä: i) Brucella abortus-, Brucella melitensis- ja Brucella suis -tartuntaa testaava puskuroitu Brucella-antigeenitesti (rose bengal -testi), kompetitiivinen ELISA-testi tai epäsuora ELISA-testi sileäpesäkkeisiin Brucella-lajeihin kohdistuvien vasta-aineiden havaitsemiseksi. Eläimet, joiden tulos ensimmäisessä alakohdassa tarkoitetussa testissä on positiivinen, on poistettava karanteenitiloista, paitsi jos Brucella abortus-, Brucella melitensis- ja Brucella suis -tartunnan epäily on suljettu pois d alakohdan mukaisesti; ii) Aujeszkyn tautiviruksen aiheuttaman tartunnan varalta: — rokottamattomat eläimet: ELISA-testi Aujeszkyn taudin kokovirukseen tai viruksen glykoproteiiniin B (ADV-gB) tai glykoproteiiniin D (ADV-gD) kohdistuvien vasta-aineiden havaitsemiseksi tai seroneutralisaatiotesti; — sellaisella rokotteella rokotetut eläimet, josta on poistettu glykoproteiini E: ELISA-testi Aujeszkyn tautiviruksen glykoproteiiniin E (ADV-gE) kohdistuvien vasta-aineiden havaitsemiseksi. Jos jonkin eläimen tulos Aujeszkyn tautiviruksen aiheuttaman tartunnan varalta tehdyissä testeissä on positiivinen, kyseinen eläin on välittömästi poistettava karanteenitiloista; iii) klassisen sikaruton varalta ELISA-testi vasta-aineiden havaitsemiseksi tai seroneutralisaatiotesti, kun on kyse eläimistä, jotka tulevat jäsenvaltiosta tai sen vyöhykkeeltä, jossa tai jolla ei ole ilmoitettu esiintyneen klassista sikaruttoa eikä ole rokotettu tätä tautia vastaan edeltävien 12 kuukauden aikana; iv) sikojen lisääntymishäiriö- ja keuhkotulehdusoireyhtymä -viruksen aiheuttaman tartunnan varalta serologinen testi (IPMA, IFA tai ELISA) sekä virusgenomitesti (käänteiskopiointipolymeraasiketjureaktio (RT-PCR), sisäkkäinen (nested set) RT-PCR, reaaliaikainen RT-PCR). Jos jonkin eläimen tulos sikojen lisääntymishäiriö- ja keuhkotulehdusoireyhtymä -viruksen aiheuttaman tartunnan varalta tehdyissä testeissä on positiivinen, kyseinen eläin on välittömästi poistettava karanteenitiloista. Jos karanteenissa on ryhmä eläimiä, toimivaltaisen viranomaisen on toteutettava kaikki tarvittavat toimenpiteet sen varmistamiseksi, että jäljellä olevilla eläimillä, joiden tulos i, ii, iii ja iv alakohdassa tarkoitetuissa testeissä on ollut negatiivinen, on tyydyttävä terveystilanne, ennen kuin ne otetaan siemennesteen keräysasemalle tämän luvun mukaisesti; d) Brucella abortus-, Brucella melitensis- ja Brucella suis -tartuntaa epäiltäessä on toteutettava seuraavat toimenpiteet: i) eläimiin, joiden tulos c alakohdan i alakohdassa tarkoitetussa Brucella abortus-, Brucella melitensis- ja Brucella suis -tartunnan varalta tehdyssä testissä on positiivinen, sovelletaan seuraavaa menettelyä: — positiiviselle seerumille tehdään vähintään yksi c alakohdan i alakohdassa mainittu vaihtoehtoinen testi, jota ei ole vielä tehty c alakohdassa tarkoitetuille näytteille; — suoritetaan epidemiologinen selvitys sellaisten eläinten alkuperäisissä pitopaikoissa, joiden tulos Brucella abortus-, Brucella melitensis- ja Brucella suis -tartunnan varalta tehdyssä testissä on ollut positiivinen; — aikaisintaan seitsemän päivän kuluttua c alakohdassa tarkoitettujen näytteiden keräyspäivästä otetaan näytteet kaikista eläimistä, joiden tulos c alakohdan i alakohdassa ja d alakohdan i alakohdan ensimmäisessä luetelmakohdassa tarkoitetuissa testeissä on ollut positiivinen, ja näytteille tehdään c alakohdan i alakohdassa tarkoitettu serologinen testi tai kaikille c alakohdassa tarkoitetuille eläimille tehdään luomistaudin ihotesti; ii) Brucella abortus-, Brucella melitensis- ja Brucella suis -tartuntaa koskeva epäily suljetaan pois, jos alkuperäisiä pitopaikkoja koskevassa epidemiologisessa selvityksessä ei ole ilmennyt Brucella abortus-, Brucella melitensis- ja Brucella suis -tartuntaa ja — d alakohdan i alakohdan ensimmäisessä luetelmakohdassa tarkoitettu uusi testi tai d alakohdan i alakohdan kolmannessa luetelmakohdassa tarkoitettu testi on tehty negatiivisin tuloksin; tai — kaikille eläimille, joiden tulos d alakohdan i alakohdan ensimmäisessä tai kolmannessa luetelmakohdassa tarkoitetuissa testeissä oli positiivinen, on suoritettu negatiivisin tuloksin post mortem -tarkastus ja testi taudinaiheuttajan osoittamiseksi (PCR tai bakteeriviljely) sileäpesäkkeisten Brucella-lajien (myös Brucella abortus, Brucella melitensis ja Brucella suis) osalta; iii) kun Brucella abortus-, Brucella melitensis- ja Brucella suis -tartuntaa koskeva epäily on suljettu pois, kaikki c alakohdan toisessa alakohdassa tarkoitetut karanteenitilojen eläimet voidaan ottaa siemennesteen keräysasemalle.